74/441/ETY: Komission päätös, tehty 25 päivänä heinäkuuta 1974, merikalastuksen yhteiskunnallisia ongelmia käsittelevän sekakomitean perustamisesta



Virallinen lehti nro L 243 , 05/09/1974 s. 0019 - 0021

Suomenk. erityispainos Alue 4 Nide 1 s. 0009

Kreikank. erityispainos: Luku 04 Nide 1 s. 0037

Ruotsink. erityispainos Alue 4 Nide 1 s. 0009

Espanjank. erityispainos: Luku 04 Nide 1 s. 0013

Portugalink. erityispainos: Luku 04 Nide 1 s. 0013



KOMISSION PÄÄTÖS, tehty 25 päivänä heinäkuuta 1974, merikalastuksen yhteiskunnallisia ongelmia käsittelevän sekakomitean perustamisesta (74/441/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 118 artiklan, sekä katsoo, että valtion- tai hallitusten päämiehet ovat 21 päivänä lokakuuta 1972 antamassaan julkilausumassa todenneet, että taloudellisen kasvun on ensisijaisesti mahdollistettava elinolosuhteissa esiintyvien erojen kaventuminen sekä parannettava elämisen laatua ja elintasoa, samassa yhteydessä he pitivät välttämättömänä sitä, että työmarkkinaosapuolten osallistuminen yhteisön taloudelliseen ja yhteiskunnalliseen päätöksentekoon lisääntyy, komissio piti yhteisön yhteiskunnallisen toimintaohjelman yhtenä ensisijaisena toimintamuotona työmarkkinaosapuolten välistä yhteisön tasolla tapahtuvaa vuoropuhelua ja sovittelua, Euroopan parlamentti täsmensi 13 päivänä kesäkuuta 1972 antamassaan päätöslauselmassa(), että työmarkkinaosapuolten osallistuminen yhteisön yhteiskuntapolitiikkaan on toteutettava talous- ja valuuttaliiton ensimmäisessä vaiheessa, talous- ja sosiaalikomitea on 24 päivänä marraskuuta 1971 antamassaan lausunnossa ilmaissut yhtyvänsä tähän kantaan, ja tilanne eri jäsenvaltioissa edellyttää kalastusteollisuuden työmarkkinaosapuolten aktiivista osallistumista merikalastuksen elin- ja työolosuhteiden parantamiseen ja yhdenmukaistamiseen; komission yhteydessä toimiva sekakomitea, joka muodostaa yhteisön tasolla kyseisiä yhteiskunnallisia ja taloudellisia voimia edustavan elimen, on tarkoituksenmukaisin tapa varmistaa kyseinen osallistuminen, ON TEHNYT TÄMÄN PÄÄTÖKSEN: 1 artikla Perustetaan komission yhteyteen merikalastuksen yhteiskunnallisia ongelmia käsittelevä sekakomitea, jäljempänä "komitea". 2 artikla Komitea avustaa komissiota merikalastuksen elin- ja työolosuhteiden parantamiseen tähtäävän yhteisön yhteiskuntapolitiikan muotoilussa ja toteuttamisessa. 3 artikla 1. Edellä 2 artiklassa määrätyn tavoitteen toteuttamiseksi komitea: a) antaa lausuntoja tai mietintöjä komissiolle tämän pyynnöstä tai omasta aloitteestaan, sekä b) jäljempänä 4 artiklassa tarkoitettujen työnantaja- ja työntekijäjärjestöjen toimivaltaan kuuluvissa asioissa: - edistää vuoropuhelua ja sovittelua sekä helpottaa neuvotteluja järjestöjen välillä, - valmistelee tutkimuksia, - osallistuu keskusteluihin ja seminaareihin. 2. Komitea tiedottaa toiminnastaan kaikille asianosaisille. 3. Pyytäessään komitealta lausuntoa tai mietintöjä komissio voi asettaa määräajan, jonka kuluessa kyseinen lausunto tai mietintö on annettava. 4 artikla 1. Komiteassa on 42 jäsentä. 2. Komissio nimittää komitean jäsenet seuraavien kalatalouden työnantaja- ja työntekijäjärjestöjen ehdotuksesta: työnantajajärjestöt - ETY:n kansallisten kalatalousyritysten liitto (EUROPÊCHE), - ETY valtioiden kalastusosuuskuntien erityiskomitea (COGECA); työntekijäjärjestöt - yhteisön kuljetusammattijärjestöjen komitea (ITF-CISL), - Euroopan liikennekomitea (CET-CMT), - Euroopan kalastajajärjestöjen yhteensovittamiskomitea (CGT/CGIL); 3. Paikat jaetaan seuraavasti: a) työnantajajärjestöjen edustajat saavat 21 paikkaa, b) työntekijäjärjestöjen edustajat saavat 21 paikkaa. 5 artikla 1. Kullekin komitean jäsenelle nimitetään varajäsen 4 artiklassa määrättyjen edellytysten mukaisesti. 2. Varajäsen ei osallistu komitean tai työryhmän kokouksiin 10 artiklassa tarkoitetulla tavalla eikä osallistu niiden työskentelyyn, ellei se jäsen, jonka varajäsen hän on, ole estynyt osallistumasta kokoukseen, sanotun kuitenkaan rajoittamatta 10 artiklan määräysten soveltamista. 6 artikla Komissio julkaisee luettelon jäsenistä ja varajäsenistä tiedoksi Euroopan yhteisöjen virallisessa lehdessä. 7 artikla 1. Komitean jäsenten ja varajäsenten toimikausi on neljä vuotta. Samat jäsenet voidaan nimetä uudeksi toimikaudeksi. 2. Jäsenet ja varajäsenet jatkavat tehtävissään toimikautensa päätyttyä, kunnes heidän seuraajansa nimetään tai heidän toimikautensa uusitaan. 3. Jäsenen tai varajäsenen toimikausi päättyy ennen neljän vuoden määräaikaa, jos jäsen eroaa tai kuolee tai jos hänen nimeämistään ehdottanut järjestö pyytää, että toinen henkilö nimetään hänen tilalleen. Hänen tilalleen nimetään uusi jäsen jäljellä olevaksi toimikaudeksi noudattaen, mitä 4 artiklassa määrätään. 4. Tehtävistä ei makseta korvausta. 8 artikla 1. Komitea valitsee joka toinen vuosi kahden kolmasosan enemmistöllä läsnä olevien jäsenten äänistä keskuudestaan puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen ja käänteisessä järjestyksessä 4 artiklassa mainitun kahden järjestöryhmän edustajien keskuudesta. Puheenjohtaja ja varapuheenjohtaja jatkavat tehtävissään toimikautensa päätyttyä, kunnes heidän seuraajansa nimetään. 2. Jos puheenjohtajan tai varapuheenjohtajan toimikausi päättyy ennen toimikauden loppua, toinen henkilö nimitetään hänen ryhmänsä ehdotuksesta hänen tilalleen jäljellä olevaksi toimikaudeksi noudattaen tämän artiklan 1 kohdassa määrättyä menettelyä. 9 artikla Komitea voi asettaa työvaliokunnan, joka vastaa komitean tehtävien suunnittelusta ja yhteensovittamisesta. Työvaliokuntaan kuuluvat puheenjohtaja, varapuheenjohtaja ja 10 artiklassa tarkoitettujen työryhmien esittelijät. 10 artikla Komitea voi: a) asettaa avukseen joko tilapäisiä tai pysyviä työryhmiä. Se voi myöntää jäsenelle oikeuden luovuttaa tehtävänsä työryhmässä toiselle jäsenen edustaman järjestön nimeltä mainitulle edustajalle; edustajalla on työryhmän kokouksissa samat oikeudet kuin jäsenellä, jonka hän korvaa; b) ehdottaa komissiolle, että tämä kutsuisi asiantuntijoita avukseen erikseen määritetyissä tehtävissä. Se on velvollinen tekemään niin jonkin 4 artiklassa mainitun järjestön kehotuksesta; c) kutsua kokouksiin asiantuntijoiksi henkilöitä, joilla on jotakin esityslistalla olevaa asiaa koskeva erityinen pätevyys. Kyseinen asiantuntija saa osallistua kokouksessa ainoastaan sen asian käsittelyyn, jossa tarvitaan hänen läsnäoloansa. 11 artikla Komitea kokoontuu sihteeristönsä kutsusta tai komission, työvaliokunnan pyynnöstä taikka kun kolmasosa jäsenistä sitä pyytää. Viimeksi mainitussa tapauksessa se kokoontuu 30 päivän määräajassa. 12 artikla 1. Komitea on päätösvaltainen vain, kun kaksi kolmasosaa sen jäsenistä tai heidän varajäsenistään on läsnä. 2. Komitea toimittaa lausuntonsa tai mietintönsä komissiolle. Jos lausunto tai mietintö ei ole yksimielinen, komitea toimittaa eriävät mielipiteet komissiolle. 13 artikla 1. Komission yksiköt huolehtivat komitean, työvaliokunnan ja työryhmien sihteeristötehtävistä. 2. Komission asianomaisten osastojen edustajat osallistuvat komitean, työvaliokunnan ja työryhmien kokouksiin. 3. Yksi edustaja kunkin 4 artiklassa mainitun järjestön sihteeristöstä osallistuu tarkkailijana komitean kokouksiin. 14 artikla Komitean jäsenet eivät saa ilmaista tietoja, jotka he ovat saaneet komitean tai työryhmien työskentelyn yhteydessä, kun komissio ilmoittaa, että pyydetty lausunto on luonteeltaan luottamuksellinen, sanotun kuitenkaan rajoittamatta perustamissopimuksen 214 artiklan soveltamista. Tällaisissa tapauksissa vain komitean jäsenet ja komission yksiköiden edustajat osallistuvat kokouksiin. 15 artikla Tämä päätös tulee voimaan 25 päivänä heinäkuuta 1974. Tehty Brysselissä 25 päivänä heinäkuuta 1974. Komission puolesta Puheenjohtaja Francois-Xavier ORTOLI () EYVL N:o C 70, 1.7.1972, s. 11